Hotel Reisen

Hotell Reisen (formelt i dag Hôtel Reisen by Hyatt Unbound Collection) er en hotellbygning oppført i 1930 i Marsyas-kvartalet på Skeppsbron 12-14 i Gamla stan i Stockholm. Før hotellkjeden First Hotels tok over hotellet i 1993 het det Hotell Reisen og ble drevet av Stockholms Allmänna Restaurationsaktiebolag - SARA-bolaget og senere av Reso. Etter totalrenovering ble hotellet i januar 2021 offisielt en del av The Unbound Collection by Hyatt, og er det første Hyatt-hotellet i Skandinavia. 

Fredrik Reiss kaffehus
miniatyr|Hotel Reisen i 1902.
miniatyr|Fasaden mot Bredgränd med vinduslemmer utstyrt med speil.
På 1750-tallet fantes elleve såkalte kaffehus i Stockholm som hadde skjenkebevilling for kaffe. Tre av dem ble drevet av den driftige Fredrik Reiss fra Holland, og et av hans kaffehus lå i det kvartalet der hotellet nå ligger. Reiss kaffehus var en svært populær møtesplass for sjøkapteiner, handelsreisende og sjømenn. Det nevnes til og med i en av Carl Michael Bellmans tekster fra 1700-tallet. Ofte hadde kaffehusene også øl- og vinrettigheter. Navnet Reisen er etter denne Fredrik Reiss.

Bygningshistorie
Allerede på 1690-tallet ble krysshvelvene i kjelleren, som i dag huser hotellets spa-avdeling) og som utgjør en del av den gamle bymuren, bygd. De som arbeidet på byggeplassen med å bære murstein var ofte kvinner. En av disse kvinnene satte sitt fotavtrykk i en murstein som sitter på veggen i et av hvelvene og som kan beskues den dag i dag.

Like etter at disse hvelvene var bygd ble slottet Tre kronor herjet av en storbrann i 1697. Store deler av slottet brant ned. Reisens hvelv lå under jorden og klarte seg dermed bra, til tross for nærheten til slottet.

På 1760-tallet ble det på plassen der Hotel Reisen ligger i dag oppført to sammenbygde hus, Skeppsbron 12 og 14. Disse hus var på 1790-tallet pakkhus. Her ble varene som ble losset fra skipene som anløp havnen fra hele verden lagret. Kjøpmann Olof Bengtssons hus lå i nord og høkeren Hierpes i sør. Det Bengtsonska huset hadde i sin tid en stor attraksjon, en løs kakkelovn på fire små hjul.Boken om Gamla stan, side 518 I 1930 ble det bygd en ny hotellbygning i seks etasjer etter tegninger av arkitekt Curt Björklund.Byggetegninger for Marsyas 11 opprettet av Curt Björklund den 18. februar 1929. Den er utsmykket med små skulpturer av Gustaf Sandberg som forestiller blant annet en kogge, en fisk med anker og Skeppsbroraden.

Vinduene var utført i typisk hvelvet stil. På 1960-tallet, da hotellet ble bygd ut langs smugene, ble det montert utvendige vinduslemmer utstyrt med speil som reflekterte lyset utenifra og som hadde til hensikt å forbedre gjestenes utsikt. Veggene var buede, siden den tidens fasader gikk i buer som fulgte smugene.

Fasadeutsmykning

Hotell fra starten av 1900-tallet
Victualiehandlarsocieteten tok i 1819 over bygningen og startet Hotell Reisen som fra starten bestod av de to pakkhusene som ble bygget sammen en gang på begynnelsen av 1900-tallet. SARA-bolaget overtok hotellet i 1919 og kjøpte selve bygningen noen år senere. SARA-bolaget og Reso ble slått sammen i 1992 og hotellet var en kort periode et Reso-hotell. I 1993 kjøpte Asmund Haare gjennom sitt selskap Flying Elephant seks av SARA-bolagets hoteller, deriblant Hotel Reisen. Hotellet består i dag av fem sammenbygde hus med syv etasjer og 144 rom.  

 Referanser 

 Litteratur 
Ohlmarks, Åke; Vera Siöcrona, Oscar Wieselgren (1953). Boken om Gamla stan: en jubileumsskrift. Stockholm: Förlagsaktiebolaget Boken. Libris 1445167

Eksterne lenker



Kategori:Hoteller i Stockholm
Kategori:Byggverk i Gamla stan
Kategori:Byggverk fullført i 1930